CELEX: C2006/294/47
Language: et
Date: 2006-12-02 00:00:00
Title: Kohtuasi C-390/06: Eelotsusetaotlus, mille esitas Tribunale ordinario di Roma (Itaalia) 19. septembril 2006 — Nuova Agricast srl versus Ministero delle Attività Produttive

2.12.2006   
            
            
               ET
            
            
               Euroopa Liidu Teataja
            
            
               C 294/27
            
         Eelotsusetaotlus, mille esitas Tribunale ordinario di Roma (Itaalia) 19. septembril 2006 — Nuova Agricast srl versus Ministero delle Attività Produttive
   (Kohtuasi C-390/06)
   (2006/C 294/47)
   Kohtumenetluse keel: itaalia
   Eelotsusetaotluse esitanud kohus
   Tribunale ordinario di Roma
   Põhikohtuasja pooled
   
      Hageja: Nuova Agricast srl
   
      Kostja: Ministero delle Attività Produttive
   Eelotsuse küsimus
   Kas EÜ komisjoni 12. juuli 2000. aasta otsus, millest teavitati Itaalia valitsust 2. augusti 2000. aasta kirjaga SG(2000) D/105754, on kehtiv üleminekusätte osas, mis näeb kõnealuse korra esmakordsel kohaldamisel ette erakorralise erandi “abi vajalikkuse” põhimõttest vaid taotlustele, “mis esitati varasema korra alusel, mille komisjon oli 31. detsembrini 1999 heaks kiitnud, avaldatud viimase kutse peale ja mis tunnistati abi saamiseks sobivateks, kuid millele selle kutse jaoks eraldatud rahaliste vahendite vähesuse tõttu abi ei antud”, mille tagajärjel, rikkudes võrdse kohtlemise põhimõtet ja EÜ artiklist 253 tulenevat põhjenduskohustust, jäeti õigustamatult kõrvale eelmiste kutsete peale esitatud taotlused, mida ei rahuldatud rahaliste vahendite ebapiisavuse tõttu ning mis ootasid automaatset ülekandmist vahetult järgneva kutse peale esitatud taotluste hulka või ülevaadatud kujul esitamist esimese uue korra alusel avaldatud “sobiva” kutse peale?